Gaetano De Sanctis

**Gaetano De Sanctis** (tamén escrito **de Sanctis**), nado en Roma o 15 de outubro de 1870 e finado na mesma cidade o 9 de abril de 1957, foi un político e antifascista italiano, arqueólogo, numismático e historiador especializado en historia antiga. 

Entre outros cargos, foi senador da República Italiana, director do Instituto da Enciclopedia Italiana e presidente do Instituto Italiano de Numismática.

## Traxectoria 
### Primeiros anos e formación 
Gaetano De Sanctis naceu en Roma en 1870, terceiro dos fillos de Maria Orlandini e de Ignazio De Sanctis, capitán da xendarmaría papal. A súa familia —sinaladamente o seu pai e o seu avó materno— negárase insistentemente a recoñecer o Estado italiano. O ambiente familiar no que se educou foi clasista e conservador, illado dos sectores sociais e políticos partidarios da nova Italia.

Cursou a súa educación primaria e secundaria en escolas relixiosas, e entre 1883 e 1888 estudou no seminario romano de S. Apollinare, onde adquiriu un profundo coñecemento do latín e do grego clásico, nun ambiente educativo moi arcaizante.

En 1909 participou, novamente por unha invitación de Halbherr, nunha campaña arqueolóxica en Cirenaica, un territorio que Italia mantería ocupado posteriormente entre 1911 e 1912. 

Tras a liberación de Roma logo da segunda guerra mundial, De Sanctis foi restituído en 1944 na súa cátedra de Historia Grega en La Sapienza e confirmado nela de por vida. Paralelamente, malia a súa idade xa avanzada e a súa deficiente saúde, os órganos da nova República outorgáronselle varios nomeamentos, entre eles comisario do Instituto Histórico Italiano da Idade Media (1945-1952), do Instituto de Historia do Risorgimento Italiano e do Museo Central do Risorgimento (1944-1952), así como presidente do Instituto da *Enciclopedia Italiana* (1947-1954).  

Entre outras institucións académicas de países estranxeiros, en 1952 foi elixido membro da Academia Británica, e en 1953 membro estranxeiro da *Académie des Inscriptions et Belles-Lettres*. Previamente entrara xa a formar parte da Academia Real de Ciencias, Letras e Belas Artes de Bélxica (2 de novembro de 1929), e fora nomeado membro de honra da Academia Romanesa (1924), e membro estranxeiro da Academia Bávara de Ciencias e Humanidades (1930), e da *American Philosophical Society* (1946). 

Nos seus derradeiros anos, á medida que ía sentindo que a súa saúde e a súa fortaleza se deterioraban, foise desprendendo progresivamente dos diversos cargos que o ocupaban, ata que o 9 de abril de 1957 faleceu na súa residencia de Roma, afectado xa, daquela, dunha cegueira total. 

### Ideoloxía e política 
Logo da primeira guerra mundial e o auxe do nacionalismo en Italia, De Sanctis atopou no Partido Popular Italiano unha vía para a súa posición crítica, e non só se afiliou senón que ocupou nel cargos de responsabilidade e postos nas listas das eleccións locais en Turín en novembro de 1920. Durante toda a década de 1920 declarouse firme defensor da monarquía como garante da oposición ao fascismo.

## Publicacións 
Esta é unha escolma dos traballos monográficos publicados por Gaetano De Sanctis ao longo da súa traxectoria —moitos deles postumamente—:

* (1898). '**. Tip. Poliglotta, Roma.
* (1901). **'. Accademia dei Lincei, Roma.
* (1905). ''La guerra e la pace nell'Antichità*. Turín.
* (1907-1964). *Storia dei Romani*:
** (1907). . Fratelli Bocca, Turín.
** (1907). . Fratelli Bocca, Turín.
** (1916). . Fratelli Bocca, Turín.
** (1917). . Fratelli Bocca, Turín.
** (1923). . Fratelli Bocca, Turín.
** (1953). *IV.2/1:* *Vita e pensiero nell'età delle grandi conquiste*. Florencia.
** (1957). *IV.2/2:* *Dal diritto quiritario al diritto pretorio*. Florencia.
** (1964). *IV.3.* *Dalla battaglia di Pidna alla caduta di Numanzia*. Florencia.
* (1909). **. Fratelli Bocca, Turín.
* (1912). *Atthís. Storia della Repubblica ateniese, dalle origini alle riforme di Pericle*. Fratelli Bocca, Turín.
* (1931). *Problemi di storia antica*. Bari.
* (1939-1940). *Storia dei Greci dalle origini alla fine del secolo V*. Vol. I (1939) / Vol. II (1940). Florencia.
* (1944). *Pericle*. Milán - Messina.
* (1951). *Studi di storia della storiografia greca*. Florencia.
* (1958). *Ricerche sulla storiografia siceliota*. Palermo.
* (1966-1970). *Scritti minori*. Vol. I (1966) / Vol. II (1970). Ed. di Storia e Letteratura, Roma.
* (1967). **. Ed. La Nueova Italia, Florencia.
* (1970). *Ricordi della mia vita* (ed. S. Accame). Le Monnier, Florencia.
* (1976). ** (ed. L. Polverini). Ed. La Nuova Italia, Florencia.
* (1996). *Il diario segreto (1917-1933)*. Le Monnier, Florencia.
* (2007). *Andromaca* (inedito escrito en 1938). Tored, Tívoli.
* (2010). *La politica di Aristotele* (ed. de A. Amico). Tored, Tívoli.
* (2011). *Filippo e Alessandro. Dal regno macedone alla monarchia universale. Lezioni universitarie 1949-1950* (ed. M. Berti e V. Costa). Tored, Tívoli.

## Notas 
## Véxase tamén 
### Bibliografía 
* A. D. M. (1957). "Obituary: Gaetano De Sanctis". En *Journal of Roman Studies*. Vol 47. Nº 1-2. Páxina 235.ç
* Bowersock, G. W. (1995). "In Memory of Gaetano De Sanctis (1870-1957)". En *A. D. Momigliano. Studies on Modern Scholarship*. University of California Press. Páxinas 54-71. ISBN 9780520085459
* Musti, D. (2013). "Gaetano De Sanctis tra biografia e studi". En *Rivista di filología e di istruzione classica*. Vol. 141. Nº 2. Páxinas 398-435.
* Treves, P. (1991). "[De Sanctis, Gaetano](https://www.treccani.it/enciclopedia/gaetano-de-sanctis_(Dizionario-Biografico)/?search=DE%20SANCTIS%2C%20Gaetano)". En *Dizionario biografico degli italiani''. Vol. 39. Istituto dell'Enciclopedia Italiana, Roma.

* ''*. Accademia delle Scienze di Torino. Turín.

* "In Memoria di Gaetano De Sanctis (1870-1957)". En *Rivista Storica Italiana*. Nº 69 (1957). Páxinas 177-195 [segunda parte: (1960). Páxinas 299-317].

### Outros artigos 
* Instituto Italiano de Numismática

### Ligazóns externas 
* Vídeo: Gaetano De Sanctis (1870-1957). *TreccaniChannel''